На основу члана 43. став 2. Закона о државној управи („Службени гласник РС” бр. 79/05, 101/07, 95/10, 99/14, 30/18-др. закон и 47/18), члана 46. Закона о државним службеницима („Службени гласник РС”, бр. 79/05, 81/05-исправка, 83/05-исправка, 64/07 и 67/07-исправка, 116/08, 104/09, 99/14, 95/18 и 157/20), члана 4. став 2. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РС”, бр. 81/07-пречишћен текст, 69/08, 98/12, 87/13, 2/19 и 24/21), члана 4. Уредбе о разврставању радних места и мерилима за опис радних места државних службеника („Службени гласник РС”, бр. 117/05, 108/08, 109/09, 95/10, 117/12, 84/14, 132/14, 28/15, 102/15, 113/15, 16/18, 2/19, 26/19, 42/19 и 56/21),

Mинистар грађевинарства, саобраћаја и инфраструктуре доноси

**ПРАВИЛНИК**

**О ИЗМЕНАМА И ДОПУНАМА ПРАВИЛНИКА О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У МИНИСТАРСТВУ грађевинарства, саобраћаја и инфраструктуре**

Члан 1.

У Правилнику о унутрашњем уређењу и систематизацији радних места у Mинистарству грађевинарства, саобраћаја и инфраструктуре, Број: 110-00-82/2019-02 од 19. априла 2019. године на који је Влада дала сагласност Закључком 05 број: 110-4204/2019 од 25. априла 2019. године, број: 110-00-15/2020-02 од 25. марта 2020. године, на који је Влада дала сагласност Закључком 05 Број: 110-3195/2020 од 30. априла 2020. године, број: 110-0050/2021-02 oд 28. јуна 2021. године, на који је Влада дала сагласност Закључком 05 број 110-6155/2021 од 1. јула 2021. године, број: 110-00127/2021-02 oд 20. августа 2021. године, на који је Влада дала сагласност Закључком 05 број 110-8385/2021 од 16. септембра 2021. године и број: 110-00-24/2022-02 oд 23. марта 2022. године, на који је Влада дала сагласност Закључком 05 број 110-2604/2022-1/2021 од 31. марта 2022. године, у члану 146. став 1. део Министарство грађевинарства, саобраћаја и инфраструктуре (без органа у саставу), мења се и гласи:

„МИНИСТАРСТВО ГРАЂЕВИНАРСТВА, САОБРАЋАЈА И

ИНФРАСТРУКТУРЕ

(без органа управе у саставу)

|  |  |
| --- | --- |
| Радна места  **Државни секретари** | 6 |
| Број радних места | Број државних службеника |
| **Државни службеници на положају, у трећој групи**  1 секретар министарства и 9 помоћника министра | 10 |
| **Извршилачка радна места државних службеника**  - 42 радна места у звању виши саветник | 42 |
| - 114 радних места у звању самостални саветник | 151 |
| - 84 радна места у звању саветник | 115 |
| - 6 радних места у звању млађи саветник | 6 |
| - 10 радних места у звању сарадник | 12 |
| - 1 радно место у звању млађи сарадник | 1 |
| - 18 радних места у звању референт | 24 |
|  |  |
| **Од укупног броја послове инспекцијског надзора обављају** |  |
| - 8 радних места у звању виши саветник | 8 |
| - 43 радна места у звању самостални саветник | 76 |
| - 19 радних места у звању саветник | 27 |
|  |  |
| **Радна места намештеника:** | Број намештеника: |
| - 5 радних места у четвртој врсти радних места | 7 |
|  |  |
| **Укупно:** | 368“ |

У члану 146. став 1. део Министарство грађевинарства, саобраћаја и инфраструктуре (са органима управе у саставу), мења се и гласи:

„МИНИСТАРСТВО ГРАЂЕВИНАРСТВА, САОБРАЋАЈА И

ИНФРАСТРУКТУРЕ

(са органима управе у саставу)

|  |  |  |
| --- | --- | --- |
| **Државни секретари** | 6 | |
| Радна места државних службеника: | Број државних службеника | |
| **Државни службеници на положају** |  | |
| - 2 положаја у другој групи | 2 |
| - 10 положаја у трећој групи | 10 |
| **Извршилачка радна места државних службеника** |  |
| - 51 радно место у звању виши саветник | 51 |
| - 126 радних места у звању самостални саветник | 163 |
| - 94 радних места у звању саветник | 125 |
| - 6 радних места у звању млађи саветник | 6 |
| - 19 радних места у звању сарадник | 21 |
| - 3 раднa места у звању млађи сарадник | 3 |
| - 34 радна места у звању референт | 41 |
|  |  | |
| **Од укупног броја послове инспекцијског надзора обављају** |  | |
| - 8 радних места у звању виши саветник | 8 | |
| - 43 радних места у звању самостални саветник | 76 | |
| - 19 радних места у звању саветник | 27 | |
|  |  | |
| **Радна места намештеника** | Број намештеника: | |
| - 18 радних места IV врсте | 34 | |
| - 5 радних места V врсте | 8 | |
| - 1 радно место VI врсте | 1 | |
| **Укупно:** | 465“ | |

Члан 2.

У члану 146. у делу **IV Сектор за водни саобраћај и безбедност пловидбе**, код радног места под редним бројем 56. Радно место за међународну сарадњу у поморској пловидби, у условима, речи: „друштвено-хуманистичких наука“ замењују се речима „из научне области правне или економске науке“.

У члану 146. у делу **V Сектор за грађевинске послове, спровођење обједињене процедуре и озакоњење,** код радног места под редним бројем 90.Радно место за координацију и вођење регистра обједињених процедура, у условима, после речи „архитектура“ додају се речи: „или из научне, односно стручне области у оквиру образовно-научног поља друштвено-хуманистичких наука“.

У члану 146. у делу **VI Сектор** **стамбену и архитектонску политику, комуналне делатности и енергетску ефикасност,** код радног места под редним бројем 146.Радно место за развој области грађевинских производа, у условима, речи: „Стечено високо образовање из научне, односно стручне области у оквиру техничко-технолошких наука” замењују се речима „Стечено високо образовање из научне, односно стручне области у оквиру образовно-научног поља техничко-технолошких наука или из научне области правне науке“.

У члану 146. у делу **IX Сектор за инспекцијски надзор**, радно место под редним бројем 176. Републички инспектор за железнички саобраћај за област железничких возила, мења се и гласи:

„176. Републички инспектор за железнички саобраћај

- самостални саветник - 3

Опис послова: Спроводи инспекцијски надзор и превентивно деловање; учествује у изради предлога контролних листа, плана инспекцијског надзора и годишњег извештаја о раду; прати примену прописа и стање из делокруга рада инспекције за железнички саобраћај, израђује анализе и извештаје; пружа стручну и саветодавну помоћ надзираном субјекту у сложенијим стварима; поступа по представкама; подноси пријаве надлежним органима у складу са прописима; води евиденције о извршеним инспекцијским надзорима; обавља и друге послове по налогу шефа Одсека.

Послове републичког инспектора за железнички саобраћај обављају три државна службеника са седиштем у Београду

Услови: Стечено високо образовање из научне, односно стручне области у оквиру образовно-научног поља техничко-технолошких или природно-математичких наука или из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит, положен испит за инспектора, као и потребне компетенције за обављање послова радног места.“

Радно место под редним бројем 177. Републички инспектор за железнички саобраћај за област средстава осигурања, мења се и гласи:

„177. Републички инспектор за железнички саобраћај

- саветник - 2

Опис послова: Спроводи инспекцијски надзор и превентивно деловање; пружа стручну и саветодавну помоћ надзираном субјекту; прати примену прописа из делокруга рада инспекције за железнички саобраћај, учествује у изради анализа и извештаја**;** поступа по представкама; подноси пријаве надлежним органима у складу са прописима; води евиденције о извршеним инспекцијским надзорима; обавља и друге послове по налогу шефа Одсека.

Послове републичког инспектора за железнички саобраћај обављају два државна служебника са седиштем у Београду.

Услови: Стечено високо образовање из научне, односно стручне области у оквиру образовно-научног поља техничко-технолошких или природно-математичких наука или из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, положен испит за инспектора**,** као и потребне компетенције за обављање послова радног места.“

Радна места под редним бр. 177а, 177б и 177в, бришу се.

У члану 146. у делу **X Секретаријат Министарства**, код радног места под редним бројем 210в Руководилац Групе, у условима, после речи: „”економске науке“ додају се речи: „или из научне, односно стручне области у оквиру образовно-научног поља техничко-технолошких наука“.

У члану 146. у делу **Унутрашње јединице изван састава сектора и секретаријата**, **2.** **Одељење за управљање пројектима**, радно местo под редним бројем 240. мења се и гласи:

„240. Радно место за административне и канцеларијске послове

- референт- 1

Опис послова: Евидентира и прослеђује примљене предмете; води евиденције о приспелим предметима и достављању обрађивачима; прати кретање предмета; архивира завршене предмете; води записнике и белешке са састанака; учествује у раду радних група и комисија у својству административно-техничког секретара; учествује у изради информација из делокруга рада Одељења; обавља директну и телефонску комуникацију са странкама; обавља и друге послове по налогу начелника Одељења.

Услови: Завршена средња школа, најмање две године радног искуства у струци, положен државни стручни испит, као и потребне компетенције за обављање послова радног места.“

ПРЕЛАЗНЕ И ЗАВРШНЕ ОДРЕДБЕ

Члан 3.

По ступању на снагу овог правилника, у року од 15 дана, државни службеници ће се распоредити на радна места утврђена овим правилником.

Члан 4.

Овај правилник ступа на снагу по добијању сагласности Владе, осмог дана од дана објављивања на огласној табли Министарства грађевинарства, саобраћаја и инфраструктуре.

Број: 110-00-71/2022-02

У Београду, 03.08.2022. године

М И Н И С Т А Р

Томислав Момировић

**Закључком 05 број: 110-6222/2022-1 од 04. августа 2022. године, Влада је дала сагласност на овај правилник.** Правилник о изменама и допунама Правилника о унутрашњем уређењу и систематизацији радних места у Министарству грађевинарства, саобраћаја и инфраструктуре објављен је на огласној забли Министарства 5. августа 2022. године, а ступио је на снагу 13.04.2022. године.